Laško, 22.6.2016

Spoštovani,

k*o*necšolskega leta je zagotovo primeren čas tudi za to, da se ozremo nazaj, kaj smo dosegli in tudi priložnost, da se vam zahvalimo za pomoč pri zbiranju zamaškov v tem šolskem letu.

Letos smo na dobri poti, da, z vašo pomočjo, zberemo še več zamaškov kot v preteklih letih. Naš cilj za letošnje leto 2016 je, da bi zbrali najmanj 30 ton zamaškov. Smo že blizu in prepričani smo, da nam bo, skupaj z vami, to tudi uspelo. To za nas pomeni skoraj 200 ur terapij za otroke s posebnimi potrebami ali nabavo več različnih medicinskih pripomočkov, ki izboljšujejo kvaliteto življenja naših otrok. Hvala za vsak zbran zamašek! Z malimi dejanji pripomoremo k velikim korakom pomoči potrebnih!

Iskrena hvala, ker nam nesebično pomagate uresničevati naše poslanstvo in cilje! V veselje nam je tudi vsaka druga oblika sodelovanja z vami, saj verjamemo in vemo, da je v slogi moč. Kot pravi Jim Rohn:  *“Vsakdo potrebuje druge ljudi, ki mu bodo pomagali uresničiti sanje. Vsi potrebujemo drug drugega.”*

**Vi ste tisti, ki nam pomagate uresničevati naše sanje!**

Vabimo vas, da se nam pri zbiranju zamaškov pridružite tudi v prihodnjem šolskem letu.

Želimo vam lepe proste dni, naj minejo v sproščenem in prijetnem vzdušju.

Zahvaljujemo se vam za podporo in zaupanje.

Lep pozdrav,

člani društva Vesele nogice